Dis ’n Sondagaand in Pretoria. In die Universiteitsoord NG Kerk sing ’n skare Afrikaanssprekende jongmense Psalms uit Die Liedboek; in Tings & Times luister ’n eenderse skare na hoe Yolandi Vi$$er iets oor jou ma en ’n fishpaste-jar skreeu – iets wat ek nie hier kan herhaal nie.
Die speakers doef-doef. Ninja skiet die lirieke in die gehoor in soos witwarm koeëls. Asof van ’n profeet, skiet die skare die lirieke reguit terug.